
Fogyasztói vélemények a vadhús fogyasztásáról

Kutatásom alapkérdése, hogy hogyan viszonyulnak az emberek a vadhúsok fogyasztásához a mindennapjaikban, célul tűztem ki, hogy felmérjem milyen rendszerességgel és hogyan fogyasztanak vadhúsokat a megkérdezett emberek, valamint milyen hatásokra lennének hajlandók több vadhúst fogyasztani.
A lehetséges megoldások elemzésekor, a vizsgálati célokmegvalósításában a célok érdekében célszerűbbnek látszott a közvetlen, a primer információk gyűjtése és felhasználása, ezért a kutatást a fogyasztók közvetlen megkérdezésével végeztem.
Az adatok gyűjtésére online kérdőívet hoztam létre a Google Űrlap szerkesztő funkciójával. A begyűjtött válaszok anonim módon, önkéntesen érkeztek be.
A kérdőívem tartalmi szempontjai a következők voltak: személyes információk, vélemény a vadhúsokról, a kialakult fogyasztási szokások felmérése, ezeknek a gyakorisága, vélemény a hazai vadászható fajok húsáról és ezek értékeiről, valamint a vadhúsok beszerzési módjairól.
Arra a következtetésre jutottam a kutatás elvégzése után, hogy a hazai népesség arányában a kutatásom értéke nem reprezentatív, és a kitöltések viszonylag alacsony száma miatt nem végezhetők statisztikai próbák. A kutatás során kiderült, hogy a vizsgált csoport nagyobbrészt rendszeresen fogyaszt vadhúst, továbbá úgy vélik ezekhez a húsokhoz nem nehéz hozzájutni. A kérdőívet kitöltők nagyobbrészt előnyben részesítik a friss, előhűtött húsokat a fagyasztott húsokkal szemben. Valamint arra is fény derült, hogy a nem vadászok a szőrben bőrében megkapott vadakat nem mindenki tudja feldolgozni, valamint a hulladékokkal sem tudnak mit kezdeni, míg a megkérdezett vadászók felhasználják a legtöbb „hulladékot” is például dekorációs célokra.
A megkérdezettek többsége a vadhúst kifejezetten ízletesnek és egészségesnek tartja, valamint nem fejezték ki aggodalmukat higiéniai szempontból sem. Azok az emberek, akik ismerik a vadhúsokat és elő-, valamint el tudják készíteni szívesen főzik, sütik ezeket a típusú húsokat. A megkérdezett vadászok arra a kérdésre, hogy mely húsokat kóstolnák meg szívesen többségében egzotikus állatok húsait, illetve olyan állatok húsait sorolták fel, amelyeket nem szokás élelmezésre alkalmasnak tekinteni.



